《送黄小江佥宪进表毕还广州四首 其一》
明代·湛若水

弱龄尘外志，点也与为徒。微尚夙所敦，俛仰一纪馀。

伤哉力不竞，沦落在泥涂。中夜起兴叹，揽衣步前除。

咎己有馀裕，尤人尚忧虞。行年四十九，将与伯玉俱。

知非在今始，言为知者摅。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。